open-index/open-wikipedia-markdown huggingface dataset:
Mats Lysen

**Mats Lysen** (født 16. desember 1991) er en norsk rallycrossfører, født og oppvokst på Brandval utenfor Kongsvinger.

Mats Lysen startet med motorsport i 2004, og tok norgescupgull i crosskart i. 2006. Året etter ble han svensk mester i samme motorgrenen. Mats Lysen debuterte i rallycross i 2008, og samme sesong tok han sin første pallplass. Det skjedde i Höljes i Sverige. I ble Mats Lysen 2009 tidenes yngste europamester i rallycross, da han vant divisjon 1A.
Mats Lysen har også blitt tatt ut i den norske talentkonkurransen "Bilsporttalentet", både i 2008 og i 2009.

## Referanser


## Eksterne lenker
* Offisiell Nettside
* Profil på Norsk Rallycross Team
Britisk Guyana under Sommer-OL 1948

**Britisk Guyana under Sommer-OL 1948**. Fire sportsutøvere fra Britisk Guyana deltok for første gang i et OL under Sommer-OL 1948 i London. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Hellas under Sommer-OL 1932

**Hellas under Sommer-OL 1932**. 10 sportsutøvere fra Hellas deltok under Sommer-OL 1932 i Los Angeles, de vant ikke noen medaljer.
  
## Medaljer

## Eksterne lenker
* Resultater og profilside  på sports-reference.com
Hellas under Sommer-OL 1936

**Hellas under Sommer-OL 1936**. 40 sportsutøvere fra Hellas deltok under Sommer-OL 1936 i Berlin. De vant ingen medaljer.
  
## Medaljer

## Eksterne lenker
* Resultater og profilside  på sports-reference.com
Filippinene under Sommer-OL 1948

**Filippinene under Sommer-OL 1948**. Tjuefire sportsutøvere fra Filippinene, alle menn, deltok i sju sporter, basketball, boksing, bryting, friidrett, skyting, svømming og vektløfting, under Sommer-OL 1948 i London. De vant ikke noen medaljer. 

## Medaljer

## Kilder
* Filippinene under Sommer-OL 1948: Resultater og profilside  på sports-reference.com
Jamaica under Sommer-OL 1948

**Jamaica under Sommer-OL 1948**. 13 sportsutøvere fra Jamaica deltok under Sommer-OL 1948 i London. Jamaica deltok for første gang i et OL, og kom på delt 20.-plass med en gull- og to sølvmedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Alfred Vaagsvold

**Alfred Vaagsvold** (født 1946) er en norsk billedkunstner fra Farsund. I 2000 fikk han Vest-Agder fylkes kulturpris for sitt arbeide som kunstformidler og billedkunstner.

## Referanser
Herb McKenley

**Herbert «Herb» Henry McKenley** (født 10. juli 1922 i Clarendon prestegjeld på Jamaica, død 26. november 2007 i Kingston på Jamaica) var en jamaicansk friidrettsutøver som deltok i de olympiske leker 1948 i London og 1952 i Helsingfors.

McKenley vant en sølvmedalje i friidrett under Sommer-OL 1948 i London. Han kom på andreplass på 400 meter bak sin landsmann Arthur Wint.

Fire år senere, under Sommer-OL 1952 i Helsingfors ble han olympisk mester, han var med på Jamaicas lag som vant 4 x 100 meter stafett på ny verdensrekord 3.03,9 et tiendedels sekund foran USA. De andre på laget var Leslie Laing, Arthur Wint og George Rhoden. McKenley kom på andreplass på både 100- og 400 meter.

McKenley har mottatt Fortjenstordenen og Jamaicaordenen.

## OL-medaljer
* 1952  Helsingfors -  **Gull** i friidrett, 4 x 400 meter stafett  Jamaica
* 1948  London  -  Sølv i friidrett, 400 meter
* 1952  Helsingfors -  Sølv i friidrett, 100 meter
* 1952  Helsingfors -  Sølv i friidrett, 400 meter

## Referanser


## Eksterne lenker
*
Jugoslavia under Sommer-OL 1924

**Jugoslavia under Sommer-OL 1924**. Trettisju sportsutøvere fra Kongeriket av serbere, kroater og slovenere (Jugoslavia) deltok i åtte sporter, bryting, friidrett, fotball, hestesport, sykling, svømming, tennis og turn under Sommer-OL 1924 i Paris. Jugoslavia kom på fjortendeplass med to gullmedaljer. Begge ble vunnet av turneren Leon Štukelj og var landets første medaljer i et OL.

## Medaljer

## Medaljevinnerne

      
## Eksterne lenker
* Resultater og profilside  på sports-reference.com
Jugoslavia under Sommer-OL 1948

**Jugoslavia under Sommer-OL 1948**. Nittiseks sportsutøvere fra Jugoslavia deltok i sju sporter under Sommer-OL 1948 i London. Jugoslavia kom på 24.-plass med to sølvmedaljer. 

## Medaljer

## Medaljevinnerne

      
## Eksterne lenker
* Resultater og profilside  på sports-reference.com
Branko Stanković

**Branislav «Branko» Stanković** (født 31. oktober 1921 i Sarajevo, død 20. februar 2002) var en serbisk fotballspiller som deltok i de olympiske leker 1948 i London og 1952 i Helsingfors.

Stanković vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de  med 3-1 samme resultat som de vant med i semifinalen over Storbritannia. Finalen tapte de med 1-3 til .

Fire år senere, under Sommer-OL 1952 i Helsingfors, vant han sin andre olympiske sølvmedalje. Etter å ha beseiret  med 3-1 i semifinalen, tapte Jugoslavia finalen til  med 0-2.

Stanković var midtbanespiller og spilte 61 landskamper og scoret tre mål for Jugoslavia.

## OL-medaljer
* 1948  London -  Sølv i fotball  Jugoslavia
* 1952  Helsingfors -  Sølv i fotball  Jugoslavia

## Referanser


## Eksterne lenker
* 
*  Branko Stanković på Eu-Football.info
Irak under Sommer-OL 1948

**Irak under Sommer-OL 1948**. Elleve sportsutøvere fra Irak deltok i to sporter i Sommer-OL 1948 i London. Det var første gang Irak deltok i et OL, de vant ingen medaljer. 

## Medaljer

## Kilder
* Irak i Sommer-OL 1948: Resultater og profilside  på sports-reference.com
Alice Babs Jazzstipend

**Alice Babs Jazzstipend** (svensk: *Alice Babs Jazzstipendium*) ble innstiftet av Sveriges rikskonserter og Svenska artisters och musikers intresseorganisation (SAMI) i 2004 for å støtte og oppmuntre unge jazzmusikere. Prisen er på SEK 50 000.

Stipendet, som deles ut årlig, skal gå til unge musikere og artister som vil studere musikk eller gjøre studiereiser i Sverige eller utenlands i den hensikt å utvikle sin egen musikalske originalitet innen jazzsjangeren. Det kan også brukes til å støtte vitenskapelig forskning innen jazzområdet.

Stifterne er Rikskonserter, Svenska Jazzriksförbundet, Stiftelsen Carpe Vitam, Kungliga Musikhögskolan i Stockholm, Musikhögskolan Ingesund, Mera Jazz i Sverige og Musik i Syd.

## Stipendiater
Tanit

**Tanit** var en fønikisk månegudinne, dyrket som en beskytter av Kartago, hvor hennes navn fra 400-tallet f.Kr. og framover var assosiert med dyrkelsen av Baal Hammon, og hun ble gitt tilnavnet *pene baal* («Baals ansikt») og tittelen *rabat*, hunkjønnsformen for *rab* (sjef/høvding).

 

Tanit ble dyrket i punisk sammenheng i vestlige Middelhavet fra Malta i øst til Gades (Cádiz i sørlige Spania) i vest. I Nord-Afrika, hvor det flere inskripsjoner og materielle levninger, var hun, foruten å være gemalinne for Baal, også en himmelsk krigsgudinne, en jomfrulig modergudinne og gudinne for amming og syke, og noe mindre særskilt også en fruktbarhetsgudinne. Flere betydelige greske gudinner ble identifisert med Tanit ved synkretisk *interpretatio graeca*, som gjenkjente greske guddommer i utenlandske gudeskikkelser i de fleste av de ikke-hellenistiske kulturene som omga antikkens Hellas.

Hennes helligdom som avdekket ved Sarepta i sørlige Fønikia avslørte en inskripsjon som identifiserte henne for første gang i hennes hjemland og knyttet henne med sikkerhet til den fønikiske gudinnen Astarte (Ishtar). Et annet sted hvor Tanit ble avdekket er på halvøya Cap Bon i Tunis.

Opprinnelsen til Tanit er funnet i panteontempelet ved Ugarit (Syria), særlig i den ugaritiske gudinnen Anat,, en forbruker av kjøtt og blod. Det er betydelig bevis, skjønt disse er omdiskuterte, av både arkeologiske spor og innenfor antikke skrifter som peker mot ofring av barn som en del av dyrkelsen av Tanit og Baal Hammon.

Tanit var også en gudinne blant berberne i Nord-Afrika.

Hennes symbol, funnet på mange gamle steinutskjæringer, framstår som en parallelltrapes lukket av en horisontal linje på toppen og overgått av en overgått i midten av en sirkel: de horisontale armene ble ofte avsluttet med enten to korte oppovergående linjer i rette vinkler, eller av kroker. Senere ble parallelltrapes hyppigere erstattet av en likebent triangel. Symbolet er blitt tolket av Hvidberg-Hansen som en kvinne som løfter sine hender.

På egyptisk betyr hennes navn «Neiths land». Neith var en krigsgudinne.

I moderne tider har navnet, da med stavemåten Tanith, blitt brukt som et kvinnenavn, både for virkelige mennesker, og i skjønnlitteratur av okkult innhold.

## Referanser


## Litteratur
* Markoe, Glenn E. (2000): Phoenicians. University of California Press. ISBN 0-520-22614-3.

## Eksterne lenker
* Limestone stela with images of the goddess Tanit
Webe Karlsen

**Wenche-Brit «Webe» Karlsen** (født 19. september 1953) er en norsk sanger. 

Hun er datter av jazzmusikeren Kjell Karlsen, og begynte å synge med Kjell Karlsens Orkester i en alder av 13 år. Hun hadde mange hits, blant annet med en nyinnspilling av ''Kom sol, kom regn'', produsert av Arne Bendiksen.

I 1970 ga hun ut en singel med sangen *If You Could* (med tekst av Arne Bendiksen og melodi av Kjell Karlsen) fra filmen *[[Operasjon V for vanvidd]]*, på plateselskapet Triola (plateetiketten er merket TN 572.

Sammen med Dag Spantell og Geir Wentzel fremførte hun sangen ''Vi vil tro det vi synger'' i den norske finalen i Melodi Grand Prix 1971. Den kom på en tredjeplass.

Da gospelsangen ''Put your hand in the hand'' ble en slager med Ocean i 1971 (#1 på VG-lista), spilte hun inn en norsk versjon som het *Hvis du tror du er stor*.

## Referanser


## Eksterne lenker
*
Juliet Cuthbert

**Juliet Cuthbert** (født 6. april 1964) er en jamaicansk tidligere friidrettsutøver som konkurrerte på 100 meter og 200 meter. 

## Individuelle meritter
Cuthberts første internasjonale mesterskapsstart var VM 1983 i Helsingfors, der hun ble utslått i kvartfinalen på 100 meter. Året etter deltok hun i OL 1984 i Los Angeles der hun kom til semifinalen, men endte sist i sitt semifinaleheat. I neste OL, OL 1988 i Seoul, gikk hun til finalen på 100 meter og endte på sjuendeplass med tiden 11,26. I VM 1991 i Tokyo ble hun nummer seks på 100 meter med tiden 11,33.

De første individuelle medaljene kom under OL 1992 i Barcelona, der hun deltok på både 100 meter og 200 meter. På 100 meter tok hun sølv med tiden 10,82 i finalen, bare ett hundredels sekund bak USAs Gail Devers. På 200 meter ble det også sølv, denne gang ble hun slått av Gwen Torrence fra USA. I semifinalen løp Cuthbert på 21,75, dette er hennes personlige rekord på distansen.

Hun deltok også i VM 1995 i Göteborg, der ble hun sist i finalen på 100 meter. I innendørs-VM 1997 i Paris ble det sølvmedalje på 200 meter etter greske Ekaterini Koffa. Samme år deltok hun i utendørs VM i Aten, der hun ble utslått i semifinalen på 200 meter.

## Stafettmeritter
I tillegg til de individuelle merittene var Cuthbert en suksessrik stafettløper for Jamaica på 4 x 100 meter. Hennes første VM-medalje kom allerede i 1983, da Jamaica tok bronse etter Øst-Tyskland og Storbritannia. Høydepunktet kom under VM 1991, da hun sammen med Dahlia Duhaney, Beverly McDonald og Merlene Ottey vant VM-gull på tiden 41,94. Nøyaktig samme lag ble fire år senere, under VM i Göteborg, sølvvinnere etter USA. Sammen med Michelle Freeman, Nicole Mitchell og Ottey tok hun bronse ved OL 1996 i Atlanta, denne gang etter USA og Bahamas. Hennes siste opptreden var i VM 1997, der hun sammen med McDonald, Merlene Frazer og Beverly Grant tok sølv etter USA. 

## Referanser


## Eksterne lenker
*
Lorraine Fenton

**Lorraine Fenton** (født *Graham* 8. september 1973) er en tidligere friidrettsutøver fra Jamaica (sprinter).

Fenton er blant de mestvinnende jamaicanske friidrettsutøverne med sju VM-medaljer og to OL-medaljer. De fleste er kommet som del av stafettlaget på . Den største meritten er sølvmedaljen på 400 meter etter Cathy Freeman i OL 2000 i Sydney, samt gullet på 4 x 400 meter under VM 2001 i Edmonton.

## Personlige rekorder
* 200 meter – 22,63
* 400 meter – 49,30

## Referanser


## Eksterne lenker
*
Husavik (Austevoll)

**Husavik** ligger i Austevoll kommune i Vestland sør på øya Huftarøy. I 1563 kan man første gang lese om gården Husavik. Lokalt uttales navnet *Husavikjo*. På grunn av gode havneforhold og sentral plassering er Husavik i dag blitt et knutepunkt for fergetransport fra Austevoll og sørover til Sandvikvåg på Stord, via fergesambandet Husavik-Sandvikvåg.

Husavik var en av de første plassene i kommunen som hadde industriarbeidsplasser. Her ble det så tidlig som rundt 1910 etablert slipp og fabrikk for produksjon av båtmotorer av Aksel Olai Haukanes. Han utnytta fossekraften fra elva som renner ned fra Husavikvannet til å drive utstyret i fabrikken. Selv i dag finnes det motorer som er produsert i Husavik.

## Referanser
Asida

**Asida** (*arabisk:* عصيدة) er en kjent arabisk dessert. Det er en slags pudding med karamellsaus, og spises gjerne på Id al-fitr, etter endt Ramadan.
Montpellier HSC

:*For kvinnelaget under samme navn, se [[Montpellier HSC (kvinner)]]*.
**Montpellier Hérault Sport Club** (normalt bare kjent som **Montpellier HSC**) er en fransk fotballklubb fra Montpellier i regionen Occitanie. Klubben spiller for øyeblikket i landets øverste divisjon, Ligue 1 og ble grunnlagt under sitt nåværende navn i 1974 etter tidligere å ha vært kjent under navnet *SO Montpellier*. Klubben spiller sine hjemmekamper på Stade de la Mosson.

Klubben vant serien i sesongen 2011/2012 og har tre cuptriumfer, Coupe de France i henholdsvis 1929 og 1990, samt Coupe de la Ligue(ligacupen) i 1992. I 1999 markerte Montpellier seg på den internasjonale fotballscenen da de vant UEFA Intertoto Cup.

## Meritter
* **[[Coupe de France]] (2)**: 1929 og 1990
* **[[Coupe de la Ligue]] (1)**: 1992
* **[[UEFA Intertoto Cup]] (1)**: 1999
* **[[Ligue 2]] (3)**: 1946, 1961, 1987
* **[[Ligue 1]] (1)**: 2012

## Spillerstall
Oppdatert 9. oktober 2024.

### Utlånte spillere

## Kjente spillere med tilknytning til klubben
:*Se også [[:Kategori:Fotballspillere for Montpellier HSC]].*

## Referanser


## Eksterne lenker
*
Tezz

**Therese Louise Karlsen**, med artistnavnet **Tezz**, (1974–2024) var en norsk sanger, låtskriver og artist. Hun var barnebarn av orkesterlederen Kjell Karlsen og datter til Wenche-Brit «Webe» Karlsen. Hun vant kvinneklassen i det uoffisielle norgesmesterskapet i karaoke i Bergen i 1996 med jazzlåta «Cry me a River». I 2003 vant hun ukas P1 Demo-konkurranse på NRK P1 med sangen «Harmony».
 
Hun medvirket i flere mindre filmroller og TV-serier, blant annet *[[Reprise (film)|Reprise]]*, *[[Sejer]]*, *[[Skolen (TV-serie)|Skolen]]*, og sist i «Elling»-filmen *[[Elsk meg i morgen (film)|Elsk meg i morgen]]*. 

## Referanser


## Eksterne lenker
* Tezz på *[[NRK Urørt]]*
Californiahalvøya

**Californiahalvøya** (spansk: *Península de Baja California*; engelsk: *Baja California Peninsula*) er en lang og smal halvøy nordvest i Mexico som befinner seg mellom Californiabukta og det åpne Stillehavet. Den er omkring 1&nbsp;202&nbsp;km lang, maksimalt 240&nbsp;km bred og strekker seg fra Tijuana i nærheten av den amerikanske grensen i området ved Mexicali og sørover til Cabo San Lucas. Den dekker et areal på &nbsp;km². Administrativt er halvøya delt mellom to delstater: Baja California og Baja California Sur.

Flere fjellkjeder befinner seg i området, og nær Santa Rosalía er det vulkansk aktivitet. Den internasjonale havnen Ensenada, lokalisert ved Stillehavet, er et fast stoppested for store turistskip. Ettersom den er den eneste dypvannshavnen i Baja California, fungerer den som et nav for all import og eksport av varer i regionen.


Fil:SanCarlosMX 08 012.jpg|Fra kysten ved Californiabukta 


## Referanser


## Eksterne lenker
* 
*
Xenofon fra Efesos

**Xenofon fra Efesos** var forfatter av *Ephesiaka*,  en av de få bevarte romaner fra antikken, også kjent som en av kildene til Shakespeares *[[Romeo og Julie]]*.

## Verk
Xenofon skrev *Ephesiaka* («Efesiske historier» eller «En efesisk romanse») trolig i det 2. århundre, på gresk språk. Efesos var en gresk by i Lilleasia (det nåværende Tyrkia) som på Xenofons tid var underlagt Romerriket. Handlingen dreier seg om det unge ekteparet Anthia og Habrokomes og deres mange opplevelser på en reise. Opplevelsene er typiske for den antikke romanen: skipbrudd, atskillelse, antatt utroskap og lignende. Verket tolkes iblant religiøst, som et lovskrift over den egyptiske gudinnen Isis. Ingenting er kjent om Xenofon, kanskje valgte han navnet som et pseudonym etter den mer kjente forfatteren, historikeren og hærføreren Xenofon fra Aten.

## Referanser


## Se også
Andre hellenske romanforfattere:
* Khariton fra Aphrodisias i Frygia: *Chaireas og Kallirhoe* i åtte bøker. 
* Akilles Tatios: *Fortellingen om Leukippe og Kleitophon*
* Heliodor fra Emesa: *Aithiopika* («Den etiopiske fortelling») 
* Longos: *[[Dafnis og Chloë]]*

## Litteratur
### Publikasjoner og oversettelser
* Antonius D. Papanikolaou (red.): *Xenophontis Ephesii Ephesiacorum libri V. De amoribus Anthiae et Abrocomae*. Teubner, Leipzig 1973.
* James N. O'Sullivan (red.): *Xenophon Ephesius. De Anthia et Habrocome Ephesiacorum libri V* (Bibliotheca Teubneriana). Saur, München og Leipzig 2005.
* Bernhard Kytzler (overs.): *Die Waffen des Eros oder Anthia und Habrokomas. Roman*. Ullstein, Frankfurt a. M. 1968.
* Bernhard Kytzler (overs.): *Abrokomes und Anthia. Die Liebenden von Ephesos*. Reclam, Leipzig 1981; paperback Leipzig 1986, ISBN 3-379-00035-3.

### Sekundærlitteratur
* James N. O’Sullivan: *Xenophon of Ephesus. His compositional technique and the birth of the novel*. de Gruyter, Berlin 1995, ISBN 3-11-014310-0,

## Eksterne lenker
*  
* Xenofon – Innholdsfortegnelse
Jaish-e-Mohammed

**Jaish-e-Mohammed** er en stor islamsk mujahedin-organisasjon i Sør-Asia. Organisasjonen ble dannet i 2000 og er basert i den islamske republikken Pakistan. Gruppas hovedmål er å skille Kashmir skal bli en del av Pakistan. For å nå dette målet har gruppen utført en rekke angrep primært i indisk Kashmir.

Gruppen blir regnet som en terrorist-organisasjon av flere land, blant annet Storbritannia, India og USA.

Et medlem av FBI infiltrerte Jaish-e-Mohammed og hjalp politiet med å arrestere fire personer som angivelig la planer om å bombe en synagoge i New York, samt å skyte Stinger-raketter mot militære fly i USA. Arrestasjonen av de fire terroristene fant sted i mai 2009.
Harakat ul-Mujahidin

**Harakat ul-Mujahidin** er en Pakistan-basert islamsk militant gruppe som primært opererer i Kashmir. I 1997 ble organisasjonen utpekt som en terroristorganisasjon av USA. Gruppen var opprinnelig en del av Harkat-ul-Jihad-al-Islami (HuJI) som var en pakistansk organisasjon som ble dannet i 1980 for å slåss mot de sovjetiske soldatene i Afghanistan.

I 1993 fusjonerte gruppen med Harkat-ul-jehad-al-Islami og dannet Harkat-ul-Ansar. Umiddelbart etter fusjonen arresterte indiske sikkerhetsstyrker tre høytstående medlemmer av den fusjonerte gruppen. Som et svar på arrestasjonen gjennomførte gruppen flere kidnappinger i et forsøk på å frigjøre deres ledere. Alle disse forsøkene mislyktes. 

Gruppen kom i søkelyset til USA etter terrorangrepet 11. september 2001. Da ble gruppen forbudt av daværende president George W. Bush. Gruppen er antatt å ha flere tusen væpnede tilhengere i den pakistanske delen av Kashmir. 

Organisasjonen ble forbudt av Storbritannia 10. oktober 2005 sammen med fjorten andre terroristgrupper som opererer fra baser i Storbritannia. Et medlem av denne gruppen blir straffet med fengsel i 10 år.
AS Nancy

**AS Nancy-Lorraine** (normalt bare kjent som **AS Nancy**) er en fransk fotballklubb fra Nancy i Lorraine. Klubben ble grunnlagt i 1967 og spiller sine hjemmekamper på Stade Marcel Picot.

Klubbens største triumf kom i 1978, da de vant den franske pokalturneringen Coupe de France. I nyere tid var 2006 et stort år, hvor man med seier i den mindre ligacupen sikret seg adgang til UEFA-cupen. Her overrasket AS Nancy ved å slå ut den antatt sterkere tyske klubben Schalke 04.

Forløperklubben **FC Nancy** spilte mellom 1901 og 1968, og nådde to cupfinaler i Frankrike. De spilte 15 sesonger i øverste divisjon.

## Kjente spillere med tilknytning til klubben

## Meritter
* **[[Ligue 2]]: (4)** 1974/1975, 1989/1990, 1997/1998, 2004/2005
* **[[Coupe de France]]: (1)** 1977/1978
* **[[Coupe de la Ligue]]: (1)** 2005/2006

## Referanser


## Eksterne lenker
* 
* Klubbens offisielle nettsider
Travel Bug

**Travel Bug** er en type sporbar gjenstand i som kan fraktes fra cache til cache i fritidsaktiviteten Geocaching.

En Travel Bug er en sporbar brikke som du fester til en gjenstand, f.eks. en liten leke eller figur. Sporingskoden lar deg spore gjenstanden på Geocaching.com. Gjenstanden blir en haiker som fraktes fra cache til cache (eller person til person) i den virkelige verden og du kan følge fremdriften på nettet.

Eieren kan gi Travel Bug-en en ønsket oppgave eller mål, f.eks. være å nå et bestemt land eller reise til ti land.

Man bør ikke publisere bilder hvor sporingskoden er synlig, for da kan den brukes for å lage falske logger.

## Referanser
FC Lorient

**FC Lorient Bretagne Sud** (normalt bare kjent som **FC Lorient**) er en fransk fotballklubb fra byen Lorient i regionen Bretagne som for øyeblikket spiller i landets øverste divisjon Ligue 1. Klubben ble grunnlagt i 1926 og spiller sine hjemmekamper på Stade du Moustoir.

FC Lorients til dags dato største triumf kom da klubben i 2002 vant den franske pokalturneringen Coupe de France etter en finaleseier på 1–0 over SC Bastia.

## Spillerstall
Oppdatert 19. oktober 2024.

### Utlånte spillere

## Meritter
* **[[Coupe de France]] (1)**: 2002
* **[[Ligue 2]] (1)**: 2019/2020
* **[[Championnat National]] (1)**: 1994/1995

## Kjente spillere med tilknytning til klubben

## Referanser


## Eksterne lenker
*
US Boulogne

**Union Sportive de Boulogne Côte d'Opale** (normalt bare kjent som **Union Sportive de Boulogne** eller **US Boulogne**) er en fransk fotballklubb fra Boulogne-sur-Mer i regionen Hauts-de-France. US Boulogne har spilt én sesong i landets øverste divisjon Ligue 1, men rykket ned med klar margin.

US Boulogne har aldri vunnet noen titler og klubbens største bedrift er en semifinaleplass i pokalturneringen Coupe de France i 1937.

## Kjente spillere med tilknytning til klubben
*  Franck Ribéry
*  Ibrahim Koné
*  Lucien Leduc

## Eksterne lenker
*
Misfits

**Misfits** eller **The Misfits** kan vise til:

**[[Uten feste]]* (orig. tittel:*The Misfits*) – en film fra 1961 med Clark Gable og Marilyn Monroe
*The Misfits (band) – et amerikansk rock/punk-band
*Misfits (album) – et album med The Kinks
Trænstaven

**Trænstaven** er et fjell på øya Sanna i Træna kommune i Nordland. Det har en høyde på 336,7 meter over havet. Toppen er det høyeste punktet i Træna kommune, og et velkjent landemerke på Helgeland.

## Referanser
Bergen bibelskole

**Bergen bibelskole** er en ettårig fulltids bibelskole, med fokus på bibelforståelse, praktisk menighetsliv og evangelisering. Skolen ligger i Kanalveien 66 på Minde i Bergen. Skolen har 35 plasser og har en stab på 6 faste medarbeidere. I tillegg er det knyttet en stor gruppe ledere og lærere til skolen gjennom kontaktene i menigheten Kristent Fellesskap i Bergen og menighetsnettverket Kristent Nettverk.

Bergen Bibelskole ble startet i 1990 med Noralv Askeland og Erling Thu som initiativtagere, skolen ble en offentlig godkjent bibelskole samme år. Ønsket var å utruste kristne ledere og menighetsarbeidere. Selv om mye på skolen har forandret seg siden 1990, drives skolen fremdeles etter de samme målbeskrivelsene: Å utruste mennesker til tjeneste for Gud i eget liv og familie, i menigheter og i samfunnet for øvrig.

## Referanser


## Eksterne lenker
* 
* 
*
Trainee

**Trainee** er et begrep som ofte blir brukt om en nyutdannet med høyere utdanning som får en praksisperiode i en eller flere bedrifter i en tidsbestemt periode. Dette er en ordning som har blitt mer og mer vanlig med årene. Direkte oversatt fra engelsk betyr trainee; praktikant, opplærings/kandidat eller aspirant, hvorav praktikant antas å være det norske begrepet.

## To hovedordninger
Det skilles gjerne mellom to hovedordninger: Regionale traineeordninger og konserntrainee.   
#Regionale traineeordninger er et samarbeid mellom flere bedrifter i ansettelsen av traineer. Her får traineen prøvd seg i flere ulike bedrifter. Dette er gjerne en tverrfaglig traineeordning med flere ulike utdanningsbakgrunner og fagfelt. Eks.: Romerike Trainee, Trainee Sør, Trainee Innlandet, Intro Trainee, Kom Trainee og Kandidat Helgeland.   
#Med konserntrainee menes det at det er et konsern som står bak ansettelsen av traineen. Her får gjerne traineen prøvd seg i ulike ledd i organisasjonen. Konsern som tilbyr traineeprogram er bl.a Statoil, DNB og Storebrand.

## Hensikt
Ansettelse av trainee, det være seg via en regional traineeordning eller konserntrainee er for å rekruttere og trene opp unge og høyt nyutdannede kandidater for senere fast ansettelser, gjerne innen ulike lederposisjoner.

## Eksterne lenker
* Trainee - noe for deg? på Studenttorget.no
Valenciennes FC

**Valenciennes Football Club** (også bare kjent som **Valenciennes FC**) er en fransk fotballklubb fra byen Valenciennes i departementet Nord i regionen Nord-Pas-de-Calais. Valenciennes FC ble grunnlagt under navnet *Union Sportive Valenciennes-Anzin* i 1913, men skiftet til nåværende navn i 1996. Klubben spiller sine hjemmekamper på Stade Nungesser.

Klubben har aldri vunnet noen titler, men i 1951 spilte de seg frem til finalen i pokalturneringen Coupe de France som de tapte til fordel for RC Strasbourg.

## Kjente spillere med tilknytning til klubben
:*Se også [[:Kategori:Fotballspillere for Valenciennes FC]].*

## Eksterne lenker
*
Kevin Kyle

**Kevin Alistair Kyle** (født 7. juli 1981 i Stranraer) er en tidligere skotsk fotballspiller. Han scoret mål i sin debutkamp for Kilmarnock, og dette var også det første målet som ble scoret på St. Mirrens nye bane New St. Mirren Park.

Den 11. april 2009 laget han sitt første hat trick som profesjonell fotballspiller, da han scoret alle målene for Kilmarnock mot Falkirk FC.

## Referanser


## Eksterne lenker
*
Olav Nygaard

**Olav Nygaard** kan vise til:

* Olav Nygard (1884−1924) – norsk lyriker
* Olav Nygaard (kunstner) (født 1938) – en norsk billedkunstner
* Olav Kristian Nygaard (født 1967) – norsk matematiker
Medial halscyste

**Mediale halscyster** er væskefylte hulrom som kan oppstå langs midtlinjen på halsen. De er vanligvis ufarlige, men kan være utsatt for infeksjoner, og kan være til hinder for pusting og tale dersom de blir svært store. Tilstanden er en av de vanligste årsakene til klump på halsen hos barn.

## Bakgrunn
I fosterlivet blir skjoldbruskkjertelen (thyroidea) dannet nær tungen. Rundt 3. uke av svangerskapet flytter den seg nedover gjennom vevet, til den når sin endelige posisjon på skjoldbrusken, fremme på halsen. 

Kanalen som oppstår under denne flyttingen kalles ductus thyreoglossus, og går fra tungen, via tungebeinet, ned til thyroidea. Vanligvis vil kanalen lukke seg innen 10. uke. Noen ganger skjer imidlertid ikke dette. Da vil små hulrom vær igjen inne i halsen, og disse kan potensielt fylles av væske og danne cyster. Cystenes opphav speiles tydelig i det engelske navnet; *Thyroglossal duct cyst*.

## Symptomer og funn
Mediale halscyster ligger i midtlinjen eller like utenfor denne, oftest i området mellom tungebeinet og ned til thyroidea. I teorien kan de også oppstå over tungebeinet, i tungen, men dette er sjeldent. De er uømme, jevne og har myk konsistens. Ofte vil de bevege seg oppover hvis tungen stikkes ut.

Cysten vokser oftest svært sakte, og over 1/3 av de affiserte er 20 år før de søker lege. Infeksjoner kan gjøre at cysten blir øm og vokser plutselig, for så å gå tilbake igjen.

## Behandling
Ettersom cystene ikke er farlige, kan man i mange tilfeller la være å behandle. Antibiotika kan være indisert dersom man mistenker infeksjon.

Ved hyppige infeksjoner, ved tale/puste-problemer eller av kosmetiske hensyn, kan mediale halscyster fjernes kirurgisk. Man opererer da vekk hele området der ductus thyreoglossus ligger, for å hindre nye cyster i å oppstå. Dette involverer å fjerne midtre deler av tungebeinet. Tilbakefall er sjelden etter slike operasjoner.

## Se også
Lateral halscyste
Augustinus Johannessøn Sellevold

**Augustinus Johannessøn Sellevold** (født 3. mai 1803 på Bø ved Bjørnskinn, død 3. februar 1893 på Sellevold på Andøya) var en norsk fiskerbonde og politiker.

Sellevold dro på fiske første gang ved ti års alder, og dette var hovedbeskjeftigelsen hans inntil han var 24 år. Da hadde han blant annet anskaffa seg rorbu og hjellbruk i Nyksund, og han hadde gifta seg med Inger Olsen fra Bleik.

I 1837 kjøpte han gården Sellevold, bosatte seg der og dreiv kombinasjon landbruk/fiske.

Sellevold hadde – som de fleste av sine samtidige – sparsomt med utdannelse. Han hadde imidlertid stor iver, og han leste allerede fra barndommen det han kunne komme over. Da han etter hvert fikk rimelig inntekt, kunne han også kjøpe seg bøker, og han lærte seg blant annet tysk ved sjølstudium. 

Han var i samtida kjent også som dikter av salmer og andre vers, som han gjerne forfatta mens han rodde fiske. Lite av tekstene er bevart for ettertida, men høsten 2009 blei imidlertid hans «Stenkjærs klagesang» fra 1854 utgitt på cd, sunget av Ola Fjellvikås.  

Sellevold representerte Nordlands amt på Stortinget i periodene 1845–47 og 1848–50, og står da oppført med tittel forlikskommisær. Han var også aktiv i lokalpolitikken, og satt lenge i herredsstyret og formannskapet i Dverberg. Han var ordfører i 1840–44, 1848–52, 1856–60, formann 1861–62 og viseordfører 1863–64. Han var også medlem av amtstinget en del år. Fra rundt 1850 var han plaga av tiltakende døvhet, noe som gjorde at han unnveik å ta politiske verv utenom de heilt lokale, der han kjente sakene godt.

Sellevold stifta i 1860 Dverberg Misjonsforening. Han var også aktiv for avholdssaken.

Han blei 80 år gammel tildelt Borgerdådsmedaljen.

Ved Dverberg kirke står det en bauta over Sellevold.

## Referanser


## Eksterne lenker
* 
*  Biografi om Augustinus Sellevold
Lafonia

**Lafonia** er en halvøy som utgjør den sørlige delen av Øst-Falkland, den største av Falklandsøyene. Halvøya har et flateinnhold på om lag 2&nbsp;400 km² og er nesten ubefolket.

## Geografi og geologi

Lafonia er lavtliggende og henger sammen med nordre del av Øst-Falkland gjennom et fire kilometer bredt eid. Falklandssundet ligger vest for Lafonia og skiller halvøya fra Vest-Falkland.
 
Øyene Barren Island, Bleaker Island, George Island, Lively Island, Sea Lion Island og Speedwell Island ligger utenfor Lafonia.

Den nordvestre delen av Lafonia har en permisk geologi som gjenfinnes i deler av Ecca Pass i Sør-Afrika. Slettene på Lafonia består av sandholdige sedimenter, og senkninger i sedimentene er formet der de ble kuttet vertikalt av basaltårer.

Falkland Gold and Minerals Ltd har siden begynnelsen av det 21. århundre lett etter gullforekomster på Lafonia.

## Historikk og befolkning

Kveg- og skinnhandleren Samuel Fisher Lafone fra Río de la Plata ervervet i 1845 den sørlige delen av Øst-Falkland fra staten, og i 1851 solgte han området som har tatt hans navn videre til det nyetablerte Falkland Islands Company.

Lafonia har blitt benyttet til sauehold siden begynnelsen av 1800-tallet av bosetningene i Darwin og Goose Green, begge beliggende på eidet mellom Lafonia og resten av Øst-Falkland. North Arm Settlement og Walker Creek er de eneste vesentlige bosetningene på Lafonia.

De første landtrefningene under Falklandskrigen foregikk på Lafonia. En styrke på over 1&nbsp;000 argentinere var stasjonert i Goose Green og holdt lokalbefolkningen på over 100 innbyggere internert i samfunnshuset. Deler av Lafonia, spesielt nær Darwin og Goose Green, er fremdeles sterkt minelagt.

## Dyreliv
Charles Darwin kartla områdets dyreliv under sitt besøk med HMS «Beagle» i 1833.

Blant fugleartene som finnes her er blant annet sørblesand, sølvand og spisshaleand.

## Referanser
Babbar Khalsa

**Babbar Khalsa** er en av flere indiske organisasjoner som har som mål å opprette en selvstendig stat for sikher. Denne staten, kalt Khalistan (som betyr Landet av Khalsa) av sine tilhengere, vil omfatte territorium i det indiske Punjab, og de punjabi-talende områdene i Haryana, Himachal Pradesh og Rajasthan. I disse områdene er det et flertall av sikher i befolkningen. 

I likhet med andre beslektede organisasjoner var Babbar Khalsa mest aktive på slutten av 1970-tallet og på begynnelsen av 1980-tallet. De fleste av gruppens voldshandlinger blir hovedsakelig sponset av utenlandsboende sikher, spesielt fra Storbritannia og Canada. Organisasjonen er oppført som en terrororganisasjon av Storbritannia, EU, Canada, India og USA. USA har utpekt Babbar Khalsa som ansvarlig for bombingen av flyet Air India Flight 182.

Opprinnelsen til navnet Babbar Khalsa er mulig å spore tilbake til Babbar Akali-bevegelsen fra 1920, som agiterte mot det britiske kolonistyret i India. Babbar Khalsa ble grunnlagt av Sukhdev Singh Babbar, Talwinder Singh Babbar og Amarjit Kaur.

Til tross for gruppens tilbakeslag på begynnelsen av nittitallet, er Babbar Khalsa fremdeles aktiv, men ikke i så stor grad den en gang var. Organisasjonen er i dag hovedsakelig aktiv i USA, Canada, Storbritannia, Tyskland, Frankrike, Belgia, Norge, Sveits og Pakistan.
Hallelujah (1979)

**«Hallelujah»** (hebraisk: הללויה, norsk: *halleluja*) er en israelsk popsang som vant Eurovision Song Contest 1979 for Israel. Sangen ble fremført på hebraisk av Gali Atari og sangtrioen Milk and Honey. Melodien var skrevet av Kobi Oshrat, mens Shimrit Orr skrev teksten. Dette var Israels andre seier, og landets andre seier på rad. Sangen ble en stor hit over hele i Europa, og i Norge lå den elleve uker på toppen av VG-lista – mer enn noen annen Eurovision-låt.

## Eurovision Song Contest
Sangens komponist, Kobi Oshrat, hadde fått bandet Hakol Over Habibi til å synge låten og sendte den inn til den israelske konkurransen i 1978. Arrangøren, den israelske kringkasteren IBA, avslo imidlertid låten. Oshrat sendte låten inn igjen til den israelske nasjonale finalen i 1979, og IBA plukket den ut til å delta i finalen 27. januar 1979. Denne gang måtte imidlertid Hakol Over Habibi takke nei, blant annet fordi bandet vokalist hadde blitt skadet under en opptreden like før. I stedet ble gruppen Milk and Honey og sangeren Gali Atari valgt til å fremføre den. Milk and Honey ble skapt spesielt for konkurransen, og de vant den israelske finalen i konkurranse med elleve andre låter. «Hallelujah» ble dermed Israels bidrag til Eurovision Song Contest på hjemmebane i Jerusalem 31. mars 1979.

I den internasjonale finalen var «Hallelujah» det tiende bidraget ut på scenen av 19 deltakere, etter Tysklands Dschinghis Khan med «Dschinghis Khan» og før Frankrikes Anne-Marie David med «Je suis l'enfant soleil». I avstemningen ble det en tett kamp mellom blant annet Spania, Frankrike og Israel. Før Spania som siste land skulle stemme, ledet Spania med 1 poeng. Den spanske juryen ga imidlertid 10 poeng til «Hallelujah» som dermed hanket inn Israels andre seier på rad. Sangen fikk 12 poeng fra seks land, blant annet Norge.

Dette var fjerde gang at vertslandet vant Eurovision Song Contest, etter at Sveits i 1956, Spania i 1969 og Luxembourg i 1973 hadde klart dette tidligere. Siden har dette bare skjedd to ganger: Da Irland vant på hjemmebane i 1993 og 1994. Israel måtte imidlertid avstå fra å arrangere Eurovison Song Contest 1980, etter at kringkasteren IBA ikke lyktes med å få på plass finansieringen for å arrangere nok en finale. I stedet tok Nederland på seg arrangøroppgaven og la finalen til en jødisk helligdag, noe som førte til at Israel sto over konkurransen i 1980.

## Sangen
Sangen er en ballade som langsomt bygger seg opp, og teksten handler om all herligheten og alle de gode tingene i verden. Ett av versene lyder: «Halleluja for alt som er, pris gårsdagen og morgendagen. Halleluja, hold hender og syng fra ett hjerte: halleluja.»

«Hallelujah» blir betraktet som en klassiker i konkurransen, noe som i stor grad skyldes et minneverdig refreng og den originale opptredenen, hvor artistene entrer scenen én etter én utover i sangen. «Hallelujah» ble også fremført som allsang på slutten av Eurovision Song Contest 1999, som en hyllest til ofrene i krigene på Balkan. 

## Listeplasseringer

## Norsk versjon
Ola Selvær har skrevet en norsk tekst. Den norske tittelen er også «Hallelujah».

### Innspillinger

## Referanser
Konrad Raiser

**Konrad Raiser** (født 25. januar 1938 i Magdeburg i Tyskland) er en tysk teolog, prest og tidligere generalsekretær i Kirkenes verdensråd.

## Liv og virke
### Bakgrunn
Konrad Raiser er sønn av juristen Ludwig Raiser og vokste opp i Schwerin, Göttingen, Bad Godesberg og Tübingen. Han tok *[[abitur]]* i 1957 i Tübingen.

Raiser studerte teologi ved universiteter i Tübingen Bethel, Heidelberg og Zürich-

### Prest, teolog
Han ble ordinert som luthersk (evangelisk) prest i 1964. Han jobbet da allerede i den evangeliske kirken i Württemberg. Der jobbet han frem til 1965, da han dro til Harvard i USA for videre studier. Han kom tilbake til Tyskland i 1967, og jobbet som assistent i praktisk teologi ved Universitetet i Tübingen. I 1970 tok han doktorgrad i teologi.

I 1969 begynte han å jobbe ved Kirkenes verdensråds hovedkvarter i Genève. Han jobbet da som studiesekretær for Faith and Order-avdelingen. I 1973 ble han utnevnt til visegeneralsekretær med ansvar for avdelingen for rettferdighet og tjeneste. I denne perioden var han også i programkomiteene for KVs generalforsamlinger i Nairobi og Vancouver.

Han vendte tilbake til Tyskland i 1983 og inntok en stilling som professor i systematisk teologi ved Ruhr-Universität Bochum. Der var han samtidig leder for universitetets økumeniske institutt. Fra 1983 til 1993 var han også leder for *Deutschen Evangelischen Kirchentag*, et økumenisk forum for tyske protestantiske kirker. han var også redaksjonsleder for tidsskriftet *Ökumenische Rundschau*, og han var med i forbredelsekomiteene for den europeiske økumeniske kirkekonferansen i Basel i Sveits i 1989 og KVs verdensforum for rettferdighet, fred og skaperverkets integritet i Seoul i Sør-Korea i 1990. I 1991 var han utsending fra sitt kirkesamfunn til KVs generalforsamling i Canberra.

**Generalsekretær for Kirkenes Verdensråd:** I 1992 ble han valgt av sentralkomiteen i Kirkenes verdensråd til organisasjonenens generalsekretær for en femårsperiode. Han startet arbeidet i vervet i januar 1993, og i september 1996 ble han gjenvalgt for en ny femårsperiode. Denne gikk ut 2002, men på grunn av interne prosesser i organisasjonen ble den utvidet med ett år, og gikk ut 2003.

Raiser er æresdoktor ved det teologiske akademiet i Budapest og ved universitetet i Genève. Han har gitt ut fire bøker og en rekke artikler i tidsskrifter. Som generalsekretær for Kirkenes verdensråd var han også redaktør for tidsskriftet *The Ecumenical Review*.

## Publikasjoner
* *Identität und Sozialität* (1971)
* *Ökumene im Übergang* (1989)
* *Wir stehen noch am Anfang – Ökumene in einer veränderten Welt* (1994)
* *To Be the Church – Challenges and Hopes for a New Millennium* (1997)

## Referanser


## Eksterne lenker
*  Biografi hos Kirkenes verdensråd
Harkat-ul-Jihad-al-Islami

**Harkat-ul-Jihad-al-Islami** (HuJI) er en sunni-islamsk fundamentalistisk paramilitær organisasjon som er mest aktive i de sørasiatiske landene Pakistan, Bangladesh og India. HuJI ble dannet i 1984, og har vært aktiv siden tidlig på 1990-tallet. Organisasjonen ble forbudt i Bangladesh i 2005. Den operative sjefen for HuJI, Ilyas Kashmiri, antas å ha blitt drept i et amerikansk Predator-drone-angrep i det Taliban-kontrollerte Nord-Waziristan den 14. september 2009.

HuJI begrenset først sin virksomhet til Afghanistan for å bekjempe kommunistene, men etter at sovjeterne trakk seg tilbake begynte organisasjonen med jihad i de indiske delstatene Jammu og Kashmir under beskyttelse av ISI og de pakistanske myndigheter. De utvidet virksomheten sin til å omfatte Bangladesh da de etablerte en egen avdeling der i 1992 med direkte hjelp fra Osama bin Laden.
Fantomøy

En **fantomøy** var en øy man trodde eksisterte, og tegnet inn på tidlige karter (tidvis i flere århundrer), men som senere ble fjernet da man oppdaget at de slett ikke finnes.

Fantomøyer ble vanligvis rapportert av sjømenn som utforsket nye områder. Enkelte var faktiske øyer, men ble rapportert som «nye» fordi en ikke kjente nøyaktig beliggenhet. «Pepysøya» var egentlig en ny observasjon av Falklandsøyene. Thule var kanskje oppdaget på 300-tallet, men ble ikke gjenfunnet igjen. Senere ble den identifisert av oppdagere og geografer som Shetland, Island, Skandinavia - eller ikke-eksisterende.

I 1820-årene reiste hvalfangeren Benjamin Morrell rundt på havene og «oppdaget» øyer som ikke finnes. Noen av øyene hans stod oppført i verdensatlasene i mer enn hundre år, og skapte en god del problemer for kommisjonen som skulle trekke datolinjen gjennom Stillehavet i 1875 og 1910. Sir Walter Raleigh skapte i sin *History of the world* fra 1614 begrepet *painter's wife's island* (= «karttegners-kone-øy»). Betegnelsen referer til Raleighs opplevelse, etter at han i Magellanstredet hadde tatt om bord don Pedro Sarmiento. Fangen ble spurt ut om en øy som fantes på kartet hans, men som Raleigh og hans mannskap ikke så noe til. Sarmiento forklarte at den ikke eksisterte, men rett og slett var tegnet inn, fordi karttegneren hans hadde konen sin sittende ved siden av seg mens han tegnet kartet, og hun ville så gjerne få en øy oppkalt etter seg. Peter Heylyn bekymret seg i sin *Cosmography* fra 1659 for at det fantes mange «karttegners-kone-øyer» rundt om på sjøkartene.

*Île de Sable* («Sandøy») i Korallhavet mellom Australia og New Caledonia ble så sent som i 2012 ble erklært ikke-eksisterende - enda den hadde stått på atskillige karter i rundt hundre år.

Andre fantomøyer ble trolig «observert» på grunn av navigasjonsfeil, mistolking av isfjell og tåkebanker, eller fata morgana. Enkelte «oppdagelser» ble gjort med hensikt, som Phelipeaux- og Pontchartrainøyene som i mange år var tegnet inn på karter over Lake Superior, ble oppkalt etter Louis Phélypeaux, markis de La Vrilliere, greve av Pontchartrain. Phélypeaux var en minister som prøvde å skaffe midler til oppdagelsesferder.

Thompsonøya kan ha eksistert før den ble ødelagt av vulkanske eksplosjoner, jordskjelv eller undersjøiske ras. Noen kan ha vært lavtliggende øyer eller sandbanker som er forsvunnet under havoverflaten. 

## Referanser


## Se også
* California-øya
* Frisland
* Grocland
* Nimrodøyene
* Sannikov Land
* Schjetnans øy
* Atlantis, et sunket sagn- eller fabeløy i Atlanterhavet som Platon brukte som eksempel på en idealstat i sine dialoger
* Lemuria, et påstått sunket kontinent i Det indiske hav/Stillehavet

## Kilder
* Stommel, Henry *Lost Islands: The Story of Islands That Have Vanished from Nautical Charts*, University of British Columbia Press, 1984. ISBN 0-7748-0210-3
* Gaddis, Vincent. *Invisible Horizons*, Chilton Books. New York. 1965.
* Clark Barnaby Firestone, *The Coasts of Illusion: A Study of Travel Tales*, Harper Books, 1924.
* William Shepard Walsh, *A Handy Book of Curious Information*,  J. B. Lippincott, 1913.
Hode- og hals-kreft

**Hode- og hals-kreft** (HHK) er en gruppe krefttyper som kan oppstå i øvre luftveier, svelg, munnhule og nesehule.

## Klassifisering
* Larynxcancer
* Pharynxcancer
** Nasopharynx
** Oropharynx
** Hypopharynx
* Oralcancer

## Årsak/Etiologi
* *Alkohol og tobakk* er de klart største risikofaktorene for HHK. Spesielt viktige er disse for kreft i munnhulen og ganen (hhv. oralcancer og pharynxcancer). Både røyking og snus bidrar. Sykdom grunnet snus er gjerne synlig som erythroplaki eller leukoplaki før malignitet oppstår.
* *Betel-nøtter* har vist seg å være assosiert med oralcancer, noe som kan forklare den økte prevalensen av disse sykdommene i India og Sørøst-asia.
* *Virus* er trolig involvert i en del tilfeller av HHK. *Humant Papillomavirus 16* (HPV16) kan påvises i 15-25% av tilfellene. Ser man kun på oropharyngeal kreft, kan HPV16 påvises i opptil 72% av tilfellene. I tillegg til dette er viruset Epstein-Barr (EBV) assosiert med nasopharyngeal cancer.
* Gastroesophageal reflux øker kreftfaren, spesielt i larynx.
* Ultraviolett stråling, som ved overdreven soling, øker faren for kreft på leppene.
* Alder: Antall tilfeller øker med alder for de fleste typer av HHK.

Forholdet mellom risikofaktorene og den faktiske sykdommen er stort sett uavklart. Personer som i utgangspunktet har lav risiko, kan likevel utvikle kreft i hode og hals.

## Symptomer
* Klump på halsen. Kreft i hode-/hals-regionen sprer seg oftest til lymfeknuter før den når andre steder. Klumper på halsen som har vært der i to-tre uker skal derfor undersøkes så snart som mulig av lege. Klumpene kan også være en medial eller lateral halscyste.

* Stemmeforandring. Innen larynxcancer er tumorer på stemmebåndene (glottis) det vanligste. Heshet er det vanligste symptomet her, og vil komme tidlig i forløpet. Heshet i to-tre uker uten kjent forklaring, bør sjekkes av lege.

* Sår eller utvekst i munnen bør undersøkes og eventuelt tas biopsi(vevsprøve) av. Røde områder (erythroplaki) og hvite områder (leukoplaki), særlig nær mandlene, kan være forstadiet til kreft.

* Blod i snørr eller spytt kan ha mange årsaker, men kreft er en av dem.

* Hudforandringer. Sår som ikke gror til kan være begynnende kreft. Mens sår på slimhinnene inne i munn/hals i opp mot 90% av tilfellene er plateepitelcarcinom, skyldes hudforandringer oftest basalcellecarcinom, eller, langt sjeldnere, malignt melanom.

* Varig hodepine, spesielt smerte i eller rundt øret, kan skyldes en tumor i denne regionen.

## Hyppighet/Epidemiologi
I tall fra USA utgjør hode- og nakke-kreft 3-5% av alle maligne tilfeller. Dette utgjør rundt 17 nye tilfeller pr 100 000 innbygger hvert år. Menn er langt hyppigere rammet enn kvinner, med en ratio på over 3:1. For larynxcancer er ratioen på opptil 4-5:1. Forskjellen har minket litt de siste år, noe som kan skyldes at kvinner i økende grad bruker tobakksprodukter.

I India og Sørøst-asia er insidensen av hode-/hals-kreft høyere enn ellers, på opptil 25 pr 100 000 pr år. Dette er trolig grunnet forbruket av betel-nøtter i denne regionen.

## Referanser